Avainsanat

Tiivistelmä



Avainsanat

1. Henkilöiden vapaa liikkuvuus - Sijoittautumisvapaus - Palvelujen tarjoamisen vapaus - Hammaslääkärit - Sosiaaliturvajärjestelmän hammaslääkäriksi nimittäminen - Kansallinen säännös, jossa vaaditaan valmistavaa harjoittelujaksoa muun jäsenvaltion kansalaiselta, jolla on lupa harjoittaa ammattia mutta jolla on ainoastaan kolmannen maan myöntämä muodollista kelpoisuutta osoittava asiakirja - Hyväksyttävyys - Muun jäsenvaltion tunnustama tutkintotodistuksen vastaavuus - Vaikutuksen puuttuminen

(Neuvoston direktiivin 78/686/ETY 3 ja 20 artikla sekä neuvoston direktiivin 78/687/ETY 1 artiklan 4 kohta)

2. Henkilöiden vapaa liikkuvuus - Sijoittautumisvapaus - Palvelujen tarjoamisen vapaus - Hammaslääkärit - Sosiaaliturvajärjestelmän hammaslääkäriksi nimittäminen - Kansallinen säännös, jossa vaaditaan valmistavaa harjoittelujaksoa muun jäsenvaltion kansalaiselta, jolla on ainoastaan kolmannen maan myöntämä muodollista kelpoisuutta osoittava asiakirja mutta joka on harjoittanut ammattia useissa jäsenvaltioissa - Toimivaltaisten viranomaisten velvollisuus tutkia kansallisessa lainsäädännössä vaaditun ja asianomaisen henkilön jo hankkiman ammatillisen kokemuksen välistä vastaavuutta

(ETY:n perustamissopimuksen 52 artikla)

Tiivistelmä

$$1. Hammaslääkärin tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi annetun direktiivin 78/686/ETY 20 artiklassa ei kielletä jäsenvaltiota vaatimasta muun jäsenvaltion kansalaiselta, jolla ei ole mitään tämän direktiivin 3 artiklassa mainittua muodollista kelpoisuutta osoittavaa asiakirjaa, valmistavaa harjoittelujaksoa edellytyksenä hänen nimittämisekseen sosiaaliturvajärjestelmän hammaslääkäriksi, vaikka asianomaisella on lupa harjoittaa ammattia ensin mainitun jäsenvaltion alueella.

Samalla tavoin muun jäsenvaltion kansalaista, jolla on kolmannen maan antama tutkintotodistus, ei mainitussa 20 artiklassa vapauteta valmistavasta harjoittelujaksosta siinäkään tapauksessa, että jokin muu jäsenvaltio on tunnustanut kyseisen tutkintotodistuksen vastaavuuden direktiivin 3 artiklassa mainitun tutkintotodistuksensa kanssa.

Jos harjoittelujaksosta vapautetuksi tulemiseen riittäisi, että asianomainen henkilö on jäsenvaltion kansalainen ja harjoittanut ammattiaan jossain yhteisön jäsenvaltiossa tietyn ajanjakson ilman, että hänen täytyisi täyttää mitään koulutukseen liittyvää lisävaatimusta, direktiivissä 78/686/ETY ei olisi tehty eroa sellaisten yhteisön kansalaisten, jotka esittävät pyynnön tulla nimitetyiksi sosiaaliturvajärjestelmän hammaslääkäriksi ennen kahdeksan vuoden määräajan päättymistä direktiivin tiedoksi antamisesta alkaen, ja sellaisten yhteisön kansalaisten välillä, jotka pyytävät tulla nimitetyiksi myöhemmin, toisin sanoen sitten, kun direktiivissä 78/687/ETY teoreettiselle ja käytännön koulutukselle asetetuista vaatimuksista johtuvat takeet ovat toteutuneet. Lisäksi kuten direktiivin 78/687/ETY 1 artiklan 4 kohdasta seuraa, se että jokin jäsenvaltio on tunnustanut kolmansien maiden antamat muodollista kelpoisuutta osoittavat asiakirjat, ei sido muita jäsenvaltioita, vaikka kyseisten asiakirjojen vastaavuus on tunnustettu yhdessä tai useammassa jäsenvaltiossa.

2. Jäsenvaltion toimivaltaiset viranomaiset eivät voi perustamissopimuksen 52 artiklan nojalla kieltäytyä nimittämästä sosiaaliturvajärjestelmän hammaslääkäriksi muun jäsenvaltion kansalaista, jolla ei ole mitään direktiivin 78/686/ETY 3 artiklassa mainittua tutkintotodistusta mutta jolla on lupa harjoittaa ja joka on harjoittanut ammattiaan sekä ensin mainitussa että viimeksi mainitussa jäsenvaltiossa, sillä perusteella, että asianomainen ei ole suorittanut valmistavaa harjoittelujaksoa, joka vaaditaan ensin mainitun jäsenvaltion lainsäädännössä, tutkimatta sitä, vastaako - ja myönteisessä tapauksessa missä määrin - asian- omaisen jo osoittama ammatillinen kokemus, mukaan lukien hänen jossain muussa jäsenvaltiossa hankkimansa kokemus sosiaaliturvajärjestelmän ham-maslääkärinä, kyseisessä lainsäädännössä vaadittua ammatillista kokemusta.